**E-TWINNING PROJEKT „ŽIVIMO ZELENO 2“**

**21.3.2022. DAN ŠUMA**

**PRIPREMILA: DIJANA GRGIČEVIĆ**

****

Na satu **Hrvatskog jezika** pročitali smo pjesmu **Buđenje šume** Dobriše Cesarića. **Razgovarali smo**: o šumi, mirisima šume, tražili usporedbe i personifikacije, podcrtavali vidne, slušne i mirisne pjesničke slike. Opisivali kako zamišljamo šumu na koju se slijeva pun zlata sunčani katarkt. Razgovarali smo o **narodnoj izreci** da su šume zelena prsa/pluća svijeta. Na satu **Likovne kulture** radili smo stablo **Pozitiv - negativ** od kolaža i nijanse boja. Istraživali smo **mudre izreke o šumi**. Mudra izreka **"Onaj tko sadi drvo, voli ne samo sebe, nego i druge."** nas je motivirala da i mi posadimo stablo. Posadili smo tri stabla **jorgovana.** Mudra izreka **"Svaka je biljka svjetiljka"** motivirala nas je da posadimo i nevene, zumbule i narcise te tako i uredimo naš okoliš škole. Pročitali smo **pjesmu Kad bi drveće hodalo**, Grigora Viteza. Razgovarali o njoj i odlučili je napisati i staviti na pano. Pjesma nas je motivirala da odemo u obližnji park, zagrlimo stablo, zahvalimo mu na svemu što radi za nas, jer je **"Drvo najveći čovjekov prijatelj".**



Poručili bi svima: **Čuvajte naše šume, jer su one najveći dar koje ima čovječanstvo!**

**A kako nam je bilo pogledajte:** <https://read.bookcreator.com/pPDVlSxOBcXrkvqoaHFQi5zRYu33/bchBJXY8SpuUkRNtaK3tQA>